ОПРЕДЕЛЕНИЕ №

гр. ЛЕВСКИ, _18.07._  2008 г.

В ИМЕТО НА НАРОДА
	Левченски районен съд в закрито съдебно заседание на _осемнадесети юли_ две хиляди и осма година в състав:

     ПРЕДСЕДАТЕЛ: СТОЙКА МАНОЛОВА
    СЪДЕБНИ ЗАСЕДАТЕЛИ:
 
при секретаря __ и в присъствието на прокурора __, като   разгледа докладваното от съдия Манолова ЧХ дело №_20064410200552_ по описа за _2006_ год., за да се произнесе, взе предвид следното:

	В Районен съд Левски е постъпила молба от С.М. от гр. Л., подадена чрез пълномощника му адв. М., в която твърди, че производството по делото е прекратено, поради което и на основание чл. 306 ал.1 т.4 пр.2 във вр. с чл. 190 от НПК моли съда да се произнесе с определение, с което да осъди тъжителя по делото да заплати на С.М. направените от него деловодни разноски, като ги възложи на тъжителя.
	Съдът, като прецени представената молба, и НЧХД 20064410200552, по описа на РС Левски,  намира за установено следното:
	С определение №95 от 26.07.2007 год. на основание чл. 289, ал.1 във вр. счл. 24 ал.1 т.6 от НПК РС Левски е прекратил наказателното производство по НЧХД №20064410200552 по описа на РС Левски, образувано по тъжба от К.К. от гр. Л. против С.М. от гр. Л., по чл. 130, ал.2 от НК.
	Определението на съда е обжалвано и потвърдено с решение №519/15.02.2008 г. по ВЧНД №377, по описа на Окръжен съд Плевен за 2007 г. и влязло в сила на 15.02.2008 г.	
Разпоредбата на чл. 190 ал.1 от НПК предвижда, че когато подсъдимият бъде признат за невинен, или наказателното производство бъде прекратено, разноските по дела, образувани по тъжба на пострадалия до съда, се възлагат на частния тъжител.
	От представеното по делото пълномощно е видно, че С.М. - подсъдим по делото, е упълномощил адвокат Ю. М. да го представлява по НЧХД 20064410200552, а от приложения договор за правна помощ пред всички инстанции – че е  договорено възнаграждение в размер общо на 390 лв., от които – 150 лв. за обвинението по чл. 130 ал.2 от НК и 240 лв. – по гражданския иск. Адв. М. е получила сумата в брой.
	Съдът като прецени обстоятелството, че НЧХД 22064410200552 по описа на РС Левски е прекратено, както и че  законът не поставя изискване за основанието за прекратяване, за да бъдат присъдени направените разноски, които следва да се изплатят от частния тъжител, счита, че искането е основателно. Молбата следва да бъде уважена, като на подсъдимия С. М. бъдат присъдени направените деловодни разноски в размер на 390 лева, които следва да бъдат заплатени от К.К..
	На основание изложеното, съдът

ОПРЕДЕЛИ:

ОСЪЖДА на основание чл. 306 ал.1 т.4 пр.2 във вр. с чл. 190 от НПК К.К. от гр.Л., * , да заплати на С.М. от гр.Л., * , направените деловодни разноски в размер на 390 (триста и деветдесет) лева.
ОПРЕДЕЛЕНИЕТО подлежи на обжалване пред ПОС в 7-дневен срок от съобщението до страните.

					ПРЕДСЕДАТЕЛ: